ꠔꠣꠎ ꠝꠟ

ꠔꠣꠎ ꠝꠟ ꠖꠥꠘꠤꠀꠁꠞ ꠢꠣꠔ ꠀꠌꠣꠘ꠆ꠇꠣ ꠎꠤꠘꠤꠡꠞ ꠄꠉꠥ ꠨ ꠁꠈꠣꠘ ꠄꠘ꠆ꠒꠤꠀꠔ ꠙꠞ꠆ꠍꠦ ⁕ ꠡꠝ꠆ꠞꠣꠐ ꠡꠣ ꠎꠣꠘꠦ ꠁ ꠔꠣꠎ ꠝꠟ ꠅ ꠇꠝꠤꠡꠘ ꠇꠞꠂꠘ ꠨ ꠔꠣꠘ ꠛꠃ ꠝꠝ꠆ꠔꠣꠎ ꠝꠢꠟ ꠞꠦ ꠁꠀꠁꠖ ꠞꠣꠈꠣꠞ ꠟꠣꠉꠤ ꠨ ꠏꠦꠁꠘ ꠢꠤ ꠛꠍ꠆ꠞꠞ ꠎꠥꠘꠞ ꠔꠣꠞꠤꠈ ꠨ ꠔꠣꠘ ꠙꠥꠀꠔꠤ ꠛꠃ ꠟꠝ꠆ꠛꠞ ꠉꠦꠖꠣ ꠉꠂꠢꠞꠣ ꠛꠦꠉꠝ꠆ꠞꠦ ꠙꠄꠖꠣ ꠖꠦꠅꠀꠞ ꠛꠦꠁꠟ ꠝꠣꠞꠣ ꠉꠦꠍ꠆ꠟꠣ ⁕ ꠢꠣꠎ ꠨ ꠘꠇ꠆ꠡꠣ ꠀꠞ ꠁꠘ꠆ꠎꠤꠘꠤꠀꠞꠤ ꠔꠣꠎ ꠝꠟꠞ ꠖꠦꠅꠀꠟꠞ ꠌꠣꠁꠞꠛꠣꠄ ꠀꠉ꠆ꠞꠣ ꠘꠉꠞꠤꠞ ꠖꠇ꠆ꠇꠤꠘ ꠛꠣꠎꠥꠞ ꠄꠉꠥ ꠎꠝꠤꠔ ꠔꠂꠀꠞꠤ ꠇꠞꠣ ꠅꠁꠍꠤꠟ ꠎꠣꠞ ꠝꠣꠟꠤꠇ ꠀꠍ꠆ꠟꠣ ꠝꠀꠞꠣꠎꠣ ꠎꠄ ꠡꠤꠋ ⁕ ꠡꠣ ꠎꠣꠀꠘ ꠔꠣꠘꠦ ꠀꠉ꠆ꠞꠣꠞ ꠝꠣꠏ꠆ꠈꠣꠘꠅ ꠄꠉꠥ ꠛꠤꠡꠣꠟ ꠖꠣꠟꠣꠘ ꠖꠦꠅꠀꠞ ꠛꠖ꠆ꠟꠣ ꠎꠝꠤꠁꠈꠣꠘ ꠘꠦꠁꠘ ⁕ ꠔꠣꠎꠝꠢꠟꠞ ꠇꠣꠝ ꠡꠥꠞꠥ ꠅꠄ ꠡꠝꠣꠗꠤꠞ ꠜꠤꠔ꠆ꠔꠤꠙꠍ꠆ꠔꠞ ꠡ꠆ꠕꠣꠙꠘꠞ ꠝꠣꠁꠗ꠆ꠗꠝꠦ ⁕ ꠙꠦꠞꠣꠄ ꠄꠇꠞ ꠎꠣꠉꠣꠞꠦ ꠈꠥꠠꠤꠀ ꠁꠈꠣꠘꠅ ꠀꠟ꠆ꠉꠣ ꠝꠣꠐꠤ ꠚꠣꠟꠣꠁꠟ ꠅꠄ ꠘꠖꠤꠞ ꠉꠣꠠꠣ ꠇꠝꠣꠘꠤꠞ ꠟꠣꠉꠤ ⁕ ꠙꠥꠞꠣ ꠄꠟꠣꠇꠣꠞꠦ ꠘꠖꠤꠞ ꠙꠣꠠ ꠕꠘꠦ ꠙꠦꠞꠣꠄ ꠝꠤꠐꠣꠞ ꠃꠌꠣ ꠇꠞꠤ ꠡꠝꠣꠘ ꠇꠞꠣ ꠅꠄ ⁕ ꠔꠣꠎ ꠝꠟ ꠝꠤꠐꠣꠞ ꠟꠝ꠆ꠛꠣ ⁕ ꠡꠝꠣꠗꠤꠁꠈꠣꠘ ꠙꠣꠔꠣꠞꠦ ꠝꠤꠐꠣꠞ ꠀꠞ ꠃꠌꠣꠄ ꠝꠤꠐꠣꠞ ⁕ ꠡꠝꠣꠗꠤ ꠄꠟꠣꠇꠣꠔ ꠎꠦꠈꠣꠘꠅ ꠙꠣꠘꠤ ꠀꠁꠅꠄ ꠢꠤꠈꠣꠘꠅ ꠛꠣꠖꠦ ꠇꠥꠀ ꠈꠥꠖꠤꠟꠣꠁꠘ ⁕ ꠎꠣ ꠛꠣꠖꠦ ꠙꠣꠔ꠆ꠔꠞ ꠚꠣꠟꠣꠁꠀ ꠜꠞꠣꠁꠟ ꠅꠁꠏꠣꠄ ⁕ ꠄꠇꠁ ꠉꠜꠤꠞꠔꠣꠔ ꠀꠞꠅ ꠄꠇꠉꠥ ꠇꠥꠀ ꠈꠥꠖꠣ ꠅꠄ ꠡꠝꠄꠅꠞ ꠟꠉꠦ ꠟꠉꠦ ꠙꠣꠘꠤꠞ ꠝꠣꠙ ꠟꠂꠛꠣꠞ ꠟꠣꠉꠤ ⁕ ꠛꠣꠘ꠆ꠗꠣ ꠛꠣꠡ ꠅꠞ ꠛꠖ꠆ꠟꠣ ꠞꠣꠎꠝꠤꠍ꠆ꠔ꠆ꠞꠤꠘ꠆ꠔꠦ ꠔꠣꠘ ꠔꠘ ꠡꠣꠗꠣꠞꠘ ꠜꠣꠞꠣ ꠛꠣꠘ꠆ꠗꠣꠞ ꠘꠤꠅꠝꠦ ꠝꠢꠟꠞ ꠜꠤꠔ꠆ꠞꠦ ꠀꠞ ꠛꠣꠁꠞꠦ ꠄꠇꠟꠣꠈꠣꠘ ꠁꠐꠞ ꠜꠣꠞꠣ ꠔꠂꠀꠞꠤ ꠇꠞꠂꠘ ⁕ ꠜꠣꠞꠣ ꠅꠟꠣꠘ ꠛꠠ ꠀꠞ ꠎꠐꠤꠟ ꠀꠍꠤꠟ ꠎꠦ ꠁꠈꠣꠘ ꠇꠣꠝ꠆ꠟꠣꠁꠘ꠆ꠔꠞ ꠈꠥꠟꠤ ꠢꠞꠣꠁꠔꠦ ꠙꠦꠞꠣꠄ ꠛꠍꠞ ꠟꠣꠉꠣꠞ ꠇꠕꠣ ⁕ ꠃꠙꠈ꠆ꠈꠣꠘ ꠅꠘꠥꠎꠣꠁ ꠨ ꠡꠣ ꠎꠣꠘ ꠊꠥꠡꠘꠣ ꠖꠤꠍ꠆ꠟꠣ ꠎꠦ ꠇꠦꠃ ꠜꠣꠞꠣꠞ ꠁꠐ ꠟꠂꠀ ꠎꠣꠁꠔꠣ ꠙꠣꠞꠛꠣ ꠀꠞ ꠄꠇꠞꠣꠁꠔꠞ ꠝꠣꠏꠦ ꠈꠦꠔ ꠇꠞ꠆ꠞꠣ ꠨ ꠖꠤꠘꠇꠥꠞ ꠇꠣꠝ꠆ꠟꠣꠁꠘ꠆ꠔꠦ ꠢꠇꠟ ꠜꠣꠞꠣꠐꠤ ꠢꠞꠣꠁꠀ ꠘꠤꠍ꠆ꠟꠣꠉꠤ ⁕ ꠙꠘ꠆ꠞꠅ ꠇꠤꠟꠥꠝꠤꠐꠣꠞꠞ ꠄꠉꠥ ꠃꠌꠣꠕꠘꠦꠘꠤꠌꠣ ꠙꠕ ꠔꠂꠀꠞꠤ ꠇꠞꠣ ꠅꠁꠍꠤꠟ ꠛꠣꠘꠣꠘꠤꠞ ꠟꠣꠉꠤ ꠎꠣꠉꠣ ꠝꠔꠘ ꠝꠣꠞ꠆ꠛꠦꠟ ꠙꠣꠔ꠆ꠔꠞ ꠀꠞ ꠅꠁꠘ꠆ꠘꠣꠘ꠆ꠘ ꠝꠣꠟ ꠍꠣꠝꠣꠘꠣ ꠘꠦꠅꠀꠞ ꠟꠣꠉꠤ ⁕ ꠢꠤꠡꠝꠄꠇꠥꠞ ꠟꠇ ꠗꠞꠤ ꠎꠣꠘꠣ ꠎꠣꠄ ꠨ ꠅ ꠇꠞꠤ ꠛꠁꠡꠣꠁꠘ ꠄꠇꠟꠉꠦ ꠛꠣꠘ꠆ꠗꠤ ꠛꠤꠡꠦꠡ ꠗꠞꠘꠞ ꠉꠞꠥꠞ ꠉꠣꠠꠤꠔ ꠇꠞꠤ ꠙꠣꠔ꠆ꠔꠞ ꠃꠑꠣꠘꠤ ꠅꠁꠔꠅ ⁕ ꠙꠣꠔ꠆ꠔꠞ ꠃꠑꠣꠁꠀ ꠑꠤꠇ ꠃꠌ꠆ꠌꠔꠣꠔ ꠛꠀꠁꠔꠦ ꠇꠙꠤꠇꠟ ꠛꠦꠛꠀꠞ ꠇꠞꠣ ꠅꠁꠔꠅ ⁕ ꠉꠣꠗꠣ ꠀꠞ ꠛꠁꠡ꠆ꠖꠤ ꠇꠙꠤꠇꠟ ꠘꠣꠠꠣꠘꠤꠔ ꠟꠣꠉꠣꠘꠤ ꠅꠁꠔꠅ ⁕ ꠇꠄꠛꠞ ꠔꠣꠎ ꠝꠟꠞ ꠡꠣꠞꠣꠈꠣꠘꠃ ꠇꠄꠛꠞ ꠞꠦ ꠊꠦꠞꠤꠀ ⁕ ꠁꠈꠣꠘ ꠁꠀ ꠛꠣꠘꠣ ꠨ ꠗꠟꠣ ꠝꠣꠞ꠆ꠛꠦꠟꠞ ꠛꠣꠘꠣꠁꠟ ꠌꠣꠁꠞ ꠇꠥꠘꠤ ꠖꠣꠟꠣꠘ ꠨ ꠅꠘꠦꠇ꠆ꠐꠣ ꠝꠥꠊꠟꠤ ꠀꠞ ꠅꠘꠦꠇ꠆ꠐꠣ ꠁꠍꠟꠣꠝꠤ ꠗꠣꠌꠞ ⁕ ꠍꠛꠤꠘ ꠀꠞꠅ ꠖꠦꠈꠂꠘ } ꠟꠇ ꠀꠞ꠆ꠔꠣꠔ ꠔꠣꠎ ꠝꠟ ꠔꠣꠎ ꠝꠟ ± ꠔꠣꠎ ꠝꠟ ꠕꠥꠇꠣꠘꠤ